Ανακοίνωση για την έναρξη διαδικασίας αντιντάμπινγκ σχετικά με εισαγωγές ορισμένων ειδών επεξεργασμένου γρανίτη, κατάλληλου για λάξευση ή για την οικοδομική, καταγωγής Λαϊκής Δημοκρατίας της Κίνας και Ινδίας

(2000/C 322/03)

Η Επιτροπή έλαβε καταγγελία, σύμφωνα με το άρθρο 5 του κανονισμού (ΕΚ) αριθ. 384/96 του Συμβουλίου(1), όπως τροποποιήθηκε τελευταία από τον κανονισμό (ΕΚ) αριθ. 2238/2000(2) (εφεξής "ο βασικός κανονισμός"), στην οποία προβάλλεται ο ισχυρισμός ότι οι εισαγωγές ορισμένων ειδών επεξεργασμένου γρανίτη, κατάλληλου για λάξευση ή για την οικοδομική, καταγωγής Λαϊκής Δημοκρατίας της Κίνας και Ινδίας, υπόκειται σε πρακτική ντάμπινγκ και, με αυτόν τον τρόπο, προξενούν σοβαρή ζημία στον κοινοτικό κλάδο παραγωγής.

1. Καταγγελία

Την καταγγελία υπέβαλε στις 29 Σεπτεμβρίου 2000 η ευρωπαϊκή και δειθνής ομοσπονδία βιομηχανιών φυσικών λίθων (European & International Federation of Natural Stone Industries, EUROROC), (εφεξής "ο καταγγέλων"), για λογαριασμό παραγωγών που αντιπροσωπεύουν μεγάλο μέρος, εν προκειμένω περισσότερο από το 31 %, της συνολικής κοινοτικής παραγωγής ορισμένων, ειδών επεξεργασμένου γρανίτη, κατάλληλου για λάξευση ή για την οικοδομική.

2. Προϊόν

Το προϊόν για το οποίο προβάλλεται ο ισχυρισμός ότι αποτελεί αντικείμενο ντάμπινγκ είναι επεξεργασμένος γρανίτης κατάλληλος για λάξευση ή για την οικοδομική, είτε απλώς λαξευμένος ή πριονισμένος και με επιφάνεια επίπεδη ή ομαλή είτε στιλβωμένος, διακοσμημένος ή αλλιώς κατεργασμένος με καθαρό βάρος ίσο ή ανώτερο των δέκα kg είτε αλλιώς διακοσμημένος ή γλυπτός. Αυτοί οι λίθοι περιλαμβάνουν, χωρίς να περιορίζονται σε αυτά, επιτύμβιους λίθους από γρανίτη, οι οποίοι οριοθετούν ή/και διακοσμούν τάφους, σε πλάκες συνήθως τοποθετημένες καθέτως ή οριζοντίως, και περιφράξεις (πλαίσια) οι οποίες, όταν συναρμολογηθούν, μπορούν να χρησιμοποιηθούν ως επιτύμβια μνημεία (εφεξής "το υπό εξέταση προϊόν"). Τα εν λόγω προϊόντα κατατάσσονται επί του παρόντος στους κωδικούς ex 6802 23 00, ex 6802 93 10 και ex 6802 93 90. Οι ως άνω κωδικοί ΣΟ παρατίθενται απλώς ενημερωτικά.

3. Ισχυρισμός περί ντάμπινγκ

Ο ισχυρισμός περί ντάμπινγκ όσον αφορά την Ινδία βασίζεται σε σύγκριση της κατασκευασμένης αξίας και των τιμών εξαγωγής του υπό εξέταση προϊόντος στην Κοινότητα.

Δεδομένου ότι η κανονική αξία όσον αφορά τη Λαϊκή Δημοκρατία της Κίνας πρόκειται να καθοριστεί με βάση τους κανόνες που θεσπίζονται στο άρθρο 2 παράγραφος 7 του βασικού κανονισμού, ο καταγγέλλων πρότεινε η κανονική αξία να καθοριστεί με βάση μια κατασκευασμένη αξία σε χώρα με οικονομίας αγοράς [βλέπε σημείο 5.1 στοιχείο γ) κατωτέρω].

Ο ισχυρισμός περί ντάμπινγκ βασίζεται σε σύγκριση της κανονικής αξίας, όπως καθορίζεται με τον ανωτέρω τρόπο, και των τιμών εξαγωγής του υπό εξέταση προϊόντος που πωλήθηκε προς εξαγωγή στην Κοινότητα.

Σε αυτή τη βάση, τα υπολογιζόμενα περιθώρια του ντάμπινγκ είναι σημαντικά.

4. Ισχυρισμός περί ζημίας

Ο καταγγέλων προσκόμισε αποδεικτικά στοιχεία σχετικά με το ότι οι εισαγωγές του υπό εξέταση προϊόντος από τη Λαϊκή Δημοκρατία της Κίνας και την Ινδία έχουν αυξηθεί συνολικά σε απόλυτους όρους και όσον αφορά το μερίδιο αγοράς.

Υποστηρίζεται ότι οι όγκοι και οι τιμές του εισαγόμενου υπό εξέταση προϊόντος άσκησαν, μεταξύ άλλων συνεπειών, αρνητική επίδραση και στο μερίδιο αγοράς που κατέχει και στις ποσότητες που πωλεί ο κοινοτικός κλάδος παραγωγής, με συνέπεια σημαντικές δυσμενείς επιπτώσεις στην εν γένει αποδοτικότητα, στην απασχόληση στον κοινοτικό κλάδο παραγωγής.

5. Διαδικασία

Η Επιτροπή, αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι η καταγγελία έχει υποβληθεί εξ ονόματος ή για λογαριασμό του κοινοτικού κλάδου παραγωγής και ότι υπάρχουν επαρκή αποδεικτικά στοιχεία ώστε να δικαιολογείται η κίνηση διαδικασίας, άρχισε έρευνα σύμφωνα με το άρθρο 5 του βασικού κανονισμού.

5.1. Διαδικασία προσδιορισμού της πρακτικής ντάμπινγκ και της ζημίας

Με την έρευνα θα καθοριστεί κατά πόσον οι εισαγωγές του υπό εξέταση προϊόντος καταγωγής Λαϊκής Δημοκρατίας της Κίνας και Ινδίας αποτελούν αντικείμενο ντάμπινγκ και κατά πόσον αυτό το ντάμπινγκ έχει προκαλέσει ζημία.

α) Δειγματοληψία

Λόγω του εμφανιζόμενου μεγάλου αριθμού εμπλεκόμενων μερών στην παρούσα διαδικασία, η Επιτροπή δύναται να αποφασίσει να εφαρμόσει τη μέθοδο της δειγματοληψίας, σύμφωνα με το άρθρο 17 του βασικού κανονισμού.

i) Δειγματοληψία όσον αφορά τους παραγωγούς-εξαγωγείς στη Λαϊκή Δημοκρατία της Κίνας και την Ινδία

Προκειμένου η Επιτροπή να είναι σε θέση να αποφανθεί κατά πόσον επιβάλλεται η προσφυγή σε δειγματοληψία και, στην περίπτωση αυτή, να επιλέξει το σχετικό δείγμα, όλοι οι παραγωγοί-εξαγωγείς και οι τυχόν αντιπρόσωποι που ενεργούν για λογαριασμό τους καλούνται να αναγγελθούν, ερχόμενοι σε επαφή με την Επιτροπή, και να διαβιβάσουν τα ακόλουθα πληροφοριακά στοιχεία σχετικά με την επιχείρηση ή τις επιχειρήσεις τους εντός της προθεσμίας που τάσσεται στο σημείο 6 στοιχείο β) σημείο i) της παρούσας ανακοίνωσης:

- επωνυμία, διεύθυνση, διεύθυνση ηλεκτρονικού ταχυδρομείου, αριθμό τηλεφώνου και φαξ ή/και τηλετύπου και τον αρμόδιο υπάλληλο,

- τον κύκλο εργασιών στο τοπικό νόμισμα και τον όγκο σε τόνους του υπό εξέταση προϊόντος που πωλήθηκε προς εξαγωγή στην Κοινότητα κατά τη διάρκεια της περιόδου από 1ης Νοεμβρίου 1999 ως την 31η Οκτωβρίου 2000,

- κατά πόσον η επιχείρηση προτίθειτα να υποβάλει αίτηση καθορισμού μεμονωμένου περιθωρίου ντάμπινγκ ή αναγνώρισης καθεστώτος οικονομίας αγοράς (μεμονωμένα περιθώρια και καθεστώς οικονομίας αγοράς δύνανται να ζητήσουν μόνον οι παραγωγοί),

- για επιχειρήσεις στην Ινδία και για επιχειρήσεις στη Λαϊκή Δημοκρατία της Κίνας που αιτούνται την αναγνώριση καθεστώτος οικονομίας αγοράς, τον κύκλο εργασιών σε τοπικό νόμισμα και τον όγκο των πωλήσεων σε τόνους του υπό εξέταση προϊόντος στην εγχώρια αγορά κατά την περίοδο από 1ης Νοεμβρίου 1999 έως την 31η Οκτωβρίου 2000,

- τις ακριβείς δραστηριότητες της επιχείρησης σε σχέση με την παραγωγή του υπό εξέταση προϊόντος,

- τις επωνυμίες και τις ακριβείς δραστηριότητες όλων των συνδεόμενων επιχειρήσεων(3), οι οποίες εμπλέκονται στην παραγωγή ή/και στις πωλήσεις (προς εξαγωγή ή/και εγχώριες) του υπό εξέταση προϊόντος,

- κάθε άλλο χρήσιμο πληροφοριακό στοιχείο που θα βοηθούσε την Επιτροπή κατά την επιλογή του δείγματος,

- διευκρίνιση σχετικά με το κατά πόσον η επιχείρηση ή οι επιχειρήσεις συμφωνούν να συμπεριληφθούν στο δείγμα, γεγονός που συνεπάγεται ότι θα κληθούν να απαντήσουν σε ένα ερωτηματολόγιο και να συγκατανεύσουν σε ενδεχόμενη επιτόπια επαλήθευση των απαντήσεών τους.

Προκειμένου να συγκεντρώσει τις πληροφορίες που θεωρεί απαραίτητες για την επιλογή του δείγματος των παραγωγών-εξαγωγέων, η Επιτροπή θα έρθει επίσης σε επαφή με τις αρχές της χώρας εξαγωγής, καθώς και με κάθε γνωστή ένωση παραγωγών-εξαγωγέων.

ii) Δειγματοληψία εισαγωγέων

Προκειμένου η Επιτροπή να είναι σε θέση να αποφανθεί κατά πόσον επιβάλλεται η προσφυγή σε δειγματοληψία και, στην περίπτωση αυτή, να επιλέξει το σχετικό δείγμα, όλοι οι εισαγωγείς και οι τυχόν αντιπρόσωποι που ενεργούν για λογαριασμό τους καλούνται να αναγγελθούν στην Επιτροπή και να διαβιβάσουν τα ακόλουθα πληροφοριακά στοιχεία σχετικά με την επιχείρηση ή τις επιχειρήσεις τους, εντός της προθεσμίας που τάσσεται στην παράγραφο 6 στοιχείο β) σημείο i) της παρούσας ανακοίνωσης:

- επωνυμία, διεύθυνση, διεύθυνση ηλεκτρονικού ταχυδρομείου, αριθμό τηλεφώνου και φαξ ή/και τηλετύπου και τον αρμόδιο υπάλληλο,

- τον συνολικό κύκλο εργασιών της επιχείρησης σε ευρώ κατά το χρονικό διάστημα από 1ης Νοεμβρίου 1999 έως την 31η Οκτωβρίου 2000,

- τον συνολικό αριθμό υπαλλήλων,

- τις ακριβέις δραστηριότητες της εταιρείας όσον αφορά την παραγωγή του υπό εξέταση προϊόντος,

- τις μεταπωλήσεις του υπό εξέταση εισαγόμενου προϊόντος καταγωγής Λαϊκής Δημοκρατίας της Κίνας και Ινδίας, που πραγματοποιήθηκαν στην κοινοτική αγορά κατά το χρονικό διάστημα από 1ης Νοεμβρίου 1999 έως την 31η Οκτωβρίου 2000,

- τον όγκο σε τόνους και την αξία σε ευρώ των εισαγωγών και των μεταπωλήσεων του υπό εξέταση εισαγόμενου προϊόντος καταγωγής Λαϊκής Δημοκρατίας της Κίνας και Ινδίας, που πραγματοποιήθηκαν στην κοινοτική αγορά κατά το χρονικό διάστημα από 1ης Νοεμβρίου 1999 έως την 31η Οκτωβρίου 2000,

- τις επωνυμίες και τις ακριβείς δραστηριότητες όλων των συνδεόμενων επχειρήσεων(4), οι οποίες εμπλέκονται στην παραγωγή ή/και στην πώληση του υπό εξέταση προϊόντος,

- κάθε άλλο χρήσιμο πληροφοριακό στοιχείο που θα βοηθούσε την Επιτροπή κατά την επιλογή του δείγματος,

- διευκρίνιση σχετικά με το κατά πόσον η επιχείρηση ή οι επιχειρήσεις συμφωνούν να συμπεριληφθούν στο δείγμα, γεγονός που συνεπάγεται ότι θα κληθούν να απαντήσουν σε ένα ερωτηματολόγιο και να συγκατανεύσουν σε ενδεχόμενη επιτόπια επαλήθευση των απαντήσεών τους.

Προκειμένου να συγκεντρώσει τις πληροφορίες που θεωρεί αναγκαίες για την επιλογή του δείγματος των εισαγωγέων, η Επιτροπή θα έλθει, επιπλέον, σε επαφή με όλες τις γνωστές ενώσεις εισαγωγέων.

iii) Δειγματοληψία κοινοτικών παραγωγών

Λόγω του μεγάλου αριθμού κοινοτικών παραγωγών που υποστηρίζουν την καταγγελία, η Επιτροπή προτίθεται να ερευνήσει τη ζημία που υπέστη ο κοινοτικός κλάδος παραγωγής εφαρμόζοντας τη μέθοδο της δειγματοληψίας.

Η επιλογή του δείγματος θα πραγματοποιηθεί με βάση τον μεγαλύτερο αντιπροσωπευτικό όγκο παραγωγής και πωλήσεων του κοινοτικού κλάδου παραγωγής που είναι εύλογα δυνατόν να ερευνηθεί εντός του διαθέσιμου χρόνου.

Για να συγκεντρώσει τα στοιχεία που κρίνει αναγκαία για την επιλογή του δείγματος των κοινοτικών παραγωγών, η Επιτροπή θα έλθει σε επαφή με τις ενώσεις των κοινοτικών παραγωγών ή/και με μεμονωμένους κοινοτικούς παραγωγούς.

iv) Τελική επιλογή των δειγμάτων

Όλα τα ενδιαφερόμενα μέρη που επιθυμούν να υποβάλουν οποιοδήποτε στοιχείο σχετικά με την επιλογή των δειγμάτων πρέπει να το πράξουν εντός της προθεσμίας που τάσσεται στο σημείο 6 στοιχείο β) σημείο i) της παρούσας ανακοίνωσης.

Η Επιτροπή σκοπεύει να προβεί στην τελική επιλογή των δειγμάτων, μετά από διαβούλευση με τα ενδιαφερόμενα μέρη που έχουν δηλώσει ότι είναι πρόθυμα να συμπεριληφθούν στο δείγμα.

Οι επιχειρήσεις που θα περιληφθούν στα δείγματα οφείλουν να απαντήσουν σε ένα ερωτηματολόγιο εντός της προθεσμίας που τάσσεται στο σημείο 6 στοιχείο β) σημείο ii) και να συνεργαστούν στο πλαίσιο της έρευνας.

Αν δεν υπαρχει επαρκής συνεργασία, η Επιτροπή θα βασιστεί για να συναγάγει τα συμπεράσματά της, σύμφωνα με το άρθρο 17 παράγραφος 4 και το άρθρο 19 του βασικού κανονισμού, στα διαθέσιμα στοιχεία.

β) Ερωτηματολόγια

Προκειμένου να συγκεντρώσει τα στοιχεία που κρίνει αναγκαία για την έρευνά της, η Επιτροπή θα αποστείλει ερωτηματολόγια στο επιλεγμένο δείγμα του κοινοτικού κλάδου παραγωγής και σε όλες τις ενώσεις παραγωγών της Κοινότητας, στο επιλεγμένο δείγμα παραγωγών-εξαγωγέων στη Λαϊκή Δημοκρατία της Κίνας και της Ινδίας και σε όλες τις ενώσεις παραγωγών-εξαγωγέων, στο επιλεγμένο δείγμα εισαγωγέων και σε όλες τις ενώσεις εισαγωγέων που κατονομάζονται στην καταγγελία, καθώς και στις αρχές των ενδιαφερόμενων χωρών εξαγωγής.

Οι παραγωγοί-εξαγωγείς στη Λαϊκή Δημοκρατία της Κίνας και στην Ινδία που ζητούν τον καθορισμό μεμονωμένου περιθωρίου ντάμπινγκ, με σκοπό την εφαρμογή τον άρθρου 17 παράγραφος 3 και του άρθρου 9 παράγραφος 6 του βασικού κανονισμού, πρέπει να υποβάλουν πλήρως συμπληρωμένο ερωτηματολόγιο εντός της γενικής προθεσμίας που τάσσεται στο σημείο 6 στοιχείο α) σημείο ii) της παρούσας ανακοίνωσης. Επομένως, οφείλουν να ζητήσουν να τους αποσταλεί ερωτηματολόγιο εντός της προθεσμίας που τάσσεται στο σημείο 6 στοιχείο α) σημείο i) της παρούσας ανακοίνωσης. Εντούτοις, τα εν λόγω μέρη πρέπει να γνωρίζουν ότι, σε περίπτωση εφαρμογής της δειγματοληπτικής μεθόδου σε σχέση με παραγωγούς-εξαγωγείς, η Επιτροπή δύναται να αποφασίσει να μην καθορίσει για τα συγκεκριμένα ενδιαφερόμενα μέρη μεμονωμένο περιθώριο ντάμπινγκ, εάν κρίνει ότι μια τέτοια μεταχείριση θα συνεπαγόνταν υπέρμετρες δυσκολίες και θα παρεμβπόδιζε την έγκαιρη περάτωση της έρευνας.

γ) Συλλογή στοιχείων με άλλους τρόπους, εκτός των απαντήσεων στα ερωτηματολόγια και της διενέργειας ακροάσεων

Όλα τα ενδιαφερόμενα μέρη καλούνται να γνωστοποιήσουν τις απόψεις τους, να προσκομίσουν πληροφορίες πέραν των απαντήσεων στα ερωτηματολόγια και να παράσχουν αποδεικτικά στοιχεία προς υποστήριξη των θέσεών τους. Τα ως άνω στοιχεία και πληροφορίες πρέπει να έχουν φθάσει στην Επιτροπή εντός της προθεσμίας που τάσσεται στο σημείο 6 στοιχείο α) σημείο ii) της παρούσας ανακοίνωσης.

Επιπλέον, η Επιτροπή δύναται να παραχωρήσει ακρόαση στα ενδιαφερόμενα μέρη, εφόσον αυτά υποβάλουν σχετικό αίτημα και αποδείξουν ότι υπάρχουν ιδιαίτεροι λόγοι για τους οποίου πρέπει να γίνουν δεκτά σε ακρόαση. Η ως άνω αίτηση πρέπει να υποβληθεί εντός της προθεσμίας που τάσσεται στο σημείο 6 στοιχείο α) σημείο iii).

δ) Επιλογή χώρας με οικονομία αγοράς

Σύμφωνα με το άρθρο 2 παράγραφος 7 στοιχείο α) του βασικού κανονισμού, σχεδιάζεται να επιλεγεί η Ινδία ως κατάλληλη χώρα με οικονομία αγοράς για τον καθορισμό της κανονικής αξίασ όσον αφορά τη Λαϊκή Δημοκρατία της Κίνας. Τα ενδιαφερόμενα μέρη καλούνται να υποβάλουν τις παρατηρήσεις τους σχετικά με την καταλληλότητα αυτής της επιλογής εντός της ειδικής προθεσμίας που τάσσεται στο σημείο 6 στοιχείο γ) της παρούσας ανακοίνωσης.

ε) Αναγνώριση καθεστώτος οικονομίας αγοράς

Όσον αφορά τους παραγωγούς-εξαγωγείς της Λαϊκή Δημοκρατίας της Κίνας, οι οποίοι ισχυρίζονται, προσκομίζοντας επαρκή αποδεικτικά στοιχεία, ότι αναπτύσσουν τις δραστηριότητες τους υπό συνθήκες οικονομίας της αγοράς, δηλαδή ότι πληρούν τα κριτήρια που θεσπίζονται στο άρθρο 2 παράγραφος 7 στοιχείο γ) του βασικού κανονισμού, η κανονική αξία θα καθοριστεί σύμφωνα με το άρθρο 2 παράγραφος 7 στοιχείο β) του βασικού κανονισμού. Οι παραγωγοί-εξαγωγείς που προτίθενται να υποβάλουν δεόντως τεκμηριωμένες αιτήσεις, οφείλουν να το πράξουν εντός της ειδικής προθεσμίας που τάσσεται στην παράγραφο 6 στοιχείο δ) της παρούσας ανακοίνωσης. Η Επιτροπή θα αποστείλει έντυπα αιτήσεων σε όλους τους παραγωγούς-εξαγωγείς στη Λαϊκή Δημοκρατία της Κίνας, οι οποίοι είτε έχουν περιληφθεί στο δείγμα είτε έχουν ζητήσει τον καθορισμό μεμονωμένου περιθωρίου ντάμπινγκ, καθως και στις αρχές της Λαϊκής Δημοκρατίας της Κίνας.

5.2. Διαδικασία αξιολόγησης του κοινοτικού συμφέροντος

Σύμφωνα με το άρθρο 21 του βασικού κανονισμού και σε περίπτωση κατά την οποία οι ισχυρισμοί περί της ύπαρξης πρακτικής ντάμπινγκ και συνακόλουθης ζημίας τεκμηριωθούν, θα ληφθεί απόφαση ως προς το κατά πόσον η λήψη μέτρων αντιντάμπινγκ δεν αντιβαίνει στο κοινοτικό συμφέρον. Για τον λόγο αυτό, ο κοινοτικός κλάδος παραγωγής, οι εισαγωγείς, οι αντιπροσωπευτικές ενώσεις αυτών, οι αντιπροσωπευτικοί χρήστες και οι αντιπροσωπευτικές οργανώσεις καταναλωτών δύνανται, εφόσον αποδείξουν ότι υφίσταται αντικειμενικά σχέση μεταξύ της δραστηριότητάς τους και του υπό εξέταση προϊόντος, να αναγγελθούν εντός των γενικών προθεσμιών που τάσσονται στο σημείο 6 στοιχείο α) σημείο ii) και να παράσχουν πληροφορίες στην Επιτροπή. Συμειώνεται ότι οι πληροφορίες που παρέχονται βάσει του άρθρου 21 λαμβάνονται υπόψη μόνον εφόσον τεκμηριώνονται με συγκεκριμένα αποδεικτικά στοιχεία κατά την υποβολή τους.

6. Προθεσμίες

α) Γενικές προθεσμίες

i) Για να ζητήσουν τα μέρη ερωτηματολόγιο

Οι παραγωγοί-εξαγωγείς στη Λαϊκή Δημοκρατία της Κίνας και την Ινδία που ζητούν τον καθορισμό μεμονωμένου περιθωρίου αντιντάμπινγκ οφείλουν να ζητήσουν να τους αποσταλεί ερωτηματολόγιο το συντομότερο δυνατόν, το αργότερο δε 15 ημέρες μετά τη δημοσίευση της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων.

ii) Για να αναγγελθούν τα ενδιαφερόμενα μέρη και για να υποβάλουν τις απαντήσεις τους στο ερωτηματολόγιο και κάθε άλλη πληροφορία

Προκειμένου να ληφθούν υπόψην κατά την έρευνα οι παρατηρήσεις των ενδιαφερόμενων μερών θα πρέπει τα τελευταία να αναγγελθούν, ερχόμενα σε επαφή με την Επιτροπή, να παρουσιάσουν τις απόψεις τους και να υποβάλουν τις απαντήσεις τους στα ερωτηματολόγια (εφόσον ζητούν τον καθορισμό μεμονωμένου περιθωρίου ντάμπινγκ) ή οποιαδήποτε άλλη πληροφορία εντός 40 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων, εκτός αν ορίζεται άλλως.

Οι επιχειρήσεις που επιλέγονται στο πλαίσιο της δειγματοληπτικής μεθόδου οφείλουν να υποβάλουν τις απαντήσεις τους στα ερωτηματολόγια εντός των προθεσμιών που τάσσονται στο σημείο 6 στοιχείο β) σημείο ii) της παρούσας ανακοίνωσης.

iii) Ακροάσεις

Όλα τα ενδιαφερόμενα μέρη δύνανται επίσης να ζητήσουν να γίνουν δεκτά σε ακρόαση από την Επιτροπή εντός της ίδιας προθεσμιάς 40 ημερών.

β) Ειδική προθεσμία για την δειγματοληψία

i) Κάθε πληροφορία σχετικά με την επιλογή των δειγμάτων πρέπει να έχει φθάσει στην Επιτροπή εντός 15 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων, δεδομένου ότι η Επιτροπή προτίθεται να ζητήσει τη γνώμη των ενδιαφερόμενων μερών, που έχουν εκφράσει την επιθυμία να συμπεριληφθόυν στην τελική επιλογή των δειγμάτων, εντός 21 ημερών από τη δημοσίευση της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων.

ii) Οι απαντήσεις των δειγματοληπτικά επιλεγέντων ενδιαφερόμενων μερών στα ερωτηματολόγια πρέπει να έχουν φθάσει στην Επιτροπή εντός 37 μερών από την ημερομηνιά κατά την οποία αυτά τα μέρη ενημερώθηκαν ότι συμπεριελήφθησαν στα δείγματα.

γ) Ειδική προθεσμία για την επιλογή της χώρας με οικονομία αγοράς

Τα μέρη που αφορά η έρευνα δύνανται, εφόσον το επιθυμούν, να σχολιάσουν την καταλληλότητα της Ινδίας η οποία, όπως αναφέρεται στο σημείο 5.1 στοιχέιο δ) της παρούσας ανακοίνωσης, πρόκειται να επιλεγεί ως χώρα με οικονομία αγοράς με σκοπό τον καθορισμού της κανονικής αξίας σε σχέση με τη Λαϊκή Δημοκρατία της Κίνας. Τα σχόλια των ενδιαφερομένων πρέπει να έχουν φθάσει στην Επιτροπή εντός δέκα ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων.

δ) Ειδική προθεσμία υποβολής αιτήσεων για την αναγνώριση καθεστώτος οικονομίας της αγοράς

Οι αιτήσεις για την αναγνώριση καθεστώτος οικονομίας αγοράς, όπως αναφέρεται στο σημείο 5.1 στοιχείο ε) της παρούσας ανακοίνωσης, πρέπει να έχουν φθάσει, δεόντως τεκμηριωμένες, στην Επιτροπή εντος 21 ημερών από την ημερμηνία επιλογής οποιουδήποτε δείγματος ή όπως έχει καθορίσει η Επιτροπή.

7. Γραπτές παρατηρήσεις, απαντήσεις στα ερωτηματολόγια και αλληλογραφία

Κάθε παρατήρηση και αίτημα των ενδιαφερόμενων μερών πρέπει να υποβάλλεται γραπτώς (όχι σε ηλεκτρονική μορφή, εκτός εάν ορίζεται άλλως) και να αναφέρει την επωνυμία, τη διεύθυνση ηλεκτρονικού ταχυδρομείου και τους αριθμούς, τηλεφώνου, φαξ ή/και τηλετύπου του ενδιαφερόμενου μέρους.

Διεύθυνση αλληλογραφίας της Επιτροπής: Ευρωπαϊκή Επιτροπή Γενική Διεύθυνση Εμπορίου

Διευθύνσεις Β και Γ

TERV 0/13

Rue de la Loi/Wetstraat 200 Β - 1049 Βρυξέλλες Αριθ. φαξ (32-2) 295 65 05 Τελεξ: COMEU Β 21877

8. Άρνηση συνεργασίας

Όταν ένα ενδιαφερόμενο μέρος αρνείται την πρόσβαση σε αναγκαία στοιχεία ή γενικότερα δεν τα παρέχει εντός της προβλεπόμενης προθεσμίας ή παρεμποδίζει σημαντικά την έρευνα, επιτρέπεται να συνάγονται προσωρινά ή τελικά συμπεράσματα, καταφατικά η αποφατικά, με βάση τα διαθέσιμα ποδεικτικά στοιχεια, όπως προβλέπεται στη άρθρο 18 του βασικού κανονισμού.

Όταν διαπιστώνεται ότι ένα ενδιφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία δεν λαμβάνονται υπόψη, και είναι δυνατό να χρησιμοποιηθούν τα διαθέσιμα στοιχεία.

9. Χρονοδιάγραμμα της έρευνας

Η έρευνα θα έχει ολοκληρωθεί, σύμφωνα με το άρθρο 6 παράγραφος 9 του βασικού κανονισμού, εντός 15 μηνών από την ημερομηνία δημοσίευσης της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων. Σύμφωνα με το άρθρο 7 παράγραφος 1 του βασικού κανονισμού, προσωρινά μέτρα είναι δυνατόν να επιβληθούν τα αργότερο εννέα μήνες μετά την ημερομηνία δημοσίευσης της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων.

(1) ΕΕ L 56 της 6.3.1996, σ. 1.

(2) ΕΕ L 257 της 11.10.2000, σ. 2.

(3) Για καθοδήγηση όσον αφορά την έννοια των συνδεόμενων επιχειρήσεων, βλέπε άρθρο 143 παράγραφος 1 του κανονισμού (ΕΟΚ) αριθ. 2454/93 της Επιτροπής για τον καθορισμό ορισμένων διατάξεων εφαρμογής του κοινοτικού τελωνειακού κώδικα (ΕΕ L 253 της 11.10.1993, σ. 1).

(4) Για καθοδήγηση όσον αφορά την έννοια των συνδεόμενων επιχειρήσεων, βλέπε άρθρο 143 παράγραφος 1 του κανονισμού (ΕΟΚ) αριθ. 2454/93 της Επιτροπής για τον καθορισμό ορισμένων διατάξεων εφαρμογής του κοινοτικού τελωνειακού κώδικα (ΕΕ L 253 της 11.10.1993, σ. 1).